3.

3 straipsnis iš dalies keičiamas taip: a) 1 dalis pakeičiama taip: „1. PFI, IF, FPB, DB ir saugotojai atitinkamiems NCB teikia duomenis apie ketvirčio pabaigos arba mėnesio pabaigos likučius pagal kiekvieną vertybinį popierių ir, vadovaudamiesi 5 dalimi, – apie finansinius sandorius per ataskaitinį mėnesį ar ketvirtį arba tokiems sandoriams suskaičiuoti reikalingą statistinę informaciją apie savo turimus vertybinius popierius su ISIN kodu, vadovaudamiesi I priedo 2 dalimi. Tokie duomenys teikiami kas ketvirtį arba kas mėnesį pagal atitinkamų NCB nustatytas duomenų teikimo instrukcijas.“ ; b) Įterpiamos šios 2a ir 2b dalys: „2a. Atitinkamas NCB pareikalauja, kad pagal atitinkamo NCB nustatytus duomenų teikimo reikalavimus saugotojai kas ketvirtį arba kas mėnesį atitinkamam NCB teiktų ketvirčio pabaigos arba mėnesio pabaigos likučius pagal kiekvieną vertybinį popierių ir informaciją apie investuotojus ir, vadovaudamiesi 5 dalimi, – finansinius sandorius per ataskaitinį ketvirtį ar mėnesį apie jų DB vardu saugomus vertybinius popierius su ISIN kodu; 2b. Jei NCB apskaičiuoja duomenis, kuriuos DB privalo teikti pagal šį reglamentą, pagal duomenis, renkamus pagal Direktyvą 2009/138/EB, DB atitinkamam NCB kasmet pateikia suvestinius duomenis ar duomenis apie kiekvieną vertybinį popierių su ISIN kodu metų pabaigoje, atskirai pagal iš viso DB turimus vidaus vertybinius popierius ir iš viso jo filialų kiekvienoje EEE šalyje ir už EEE ribų turimus vertybinius popierius pagal I priedo 8 dalį. Šiuo atveju DB, kurie prisideda prie kasmetinio duomenų teikimo, privalo pateikti duomenis apie ne mažiau kaip 95 % visų DB turimų vertybinių popierių su ISIN kodu atitinkamoje euro zonos valstybėje narėje.“ ; c) 4 dalis pakeičiama taip: „4. Šiame reglamente nustatyti atskaitomybės reikalavimai, įskaitant nukrypti leidžiančias nuostatas, nedaro poveikio atskaitomybės reikalavimams, nustatytiems: a) Reglamente (EB) Nr. 25/2009 (ECB/2008/32), b) Reglamente (EB) Nr. 958/2007 (ECB/2007/8), c) Reglamente (EB) Nr. 24/2009 (ECB/2008/30) ir d) Reglamente (ES) Nr. 1374/2014 (ECB/2014/50).“ ; d) Pridedamos šios 8–11 dalys: „8. Atitinkamas NCB pareikalauja, kad atskaitingųjų grupėms vadovaujančios įmonės kartą per ketvirtį teiktų informaciją, reikalaujamą I priedo 6 dalyje, ties „emitentas priklauso atskaitingajai grupei“ (pagal kiekvieną vertybinį popierių) apie jų grupei pagal 3 straipsnio 3 dalį priklausančius vertybinius popierius su ISIN kodu, taip pat apie jų grupei pagal 3 straipsnio 6 dalį priklausančius vertybinius popierius be ISIN kodo. 9. NCB gali gauti duomenis apie DB turimus vertybinius popierius, kuriuos privaloma teikti pagal šį reglamentą, iš šių duomenų, renkamų Direktyvoje 2009/138/EB nustatytu pagrindu: a) duomenų kiekybiniame priežiūros atskaitomybės šablone, kuriuos NCB pateikia NKI, nepriklausomai nuo to, ar NCB ir NKI yra įsteigti atskirai, ar priklauso tai pačiai įstaigai pagal abiejų įstaigų bendradarbiavimo tvarkos sąlygas arba b) duomenų kiekybiniame priežiūros atskaitomybės šablone, kuriuos atskaitingieji agentai tiesiogiai ir vienu metu pateikia NCB ir NKI. 10. Jei kiekybiniame priežiūros atskaitomybės šablone pateikiama duomenų, reikalingų DB šiame reglamente nustatytiems statistinės atskaitomybės reikalavimams vykdyti, NCB suteikiama teisė susipažinti su visu šablonu duomenų kokybei užtikrinti. 11. Valstybės narės gali nustatyti bendradarbiavimo tvarką, pagal kurią atitinkama NKI centralizuotai renka informaciją, kurioje laikomasi tiek duomenų rinkimo reikalavimų pagal Direktyvoje 2009/138/EB nustatytą sistemą, tiek papildomų duomenų rinkimo reikalavimų, nustatytų šiame reglamente, pagal nacionalinę teisę ir ECB apibrėžtas suderintas sąlygas.“ ;